Diari Oficial de la Generalitat Valenciana


Sumari del DOGV 7771, del 29-04-2016 (2016/2259)

Notificació de la sentència dictada en el judici verbal número 712/2012.
------------------------------------------------------------------------

### Dades del document

Número de DOGV
:   7771

Data del DOGV
:   29-04-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/2259


Organisme emissor
:   Jutjat de Primera Instància Número 5 d'Elx

Tipus de document
:   Edicte

Notificació de la sentència dictada en el judici verbal número 712/2012. [2016/2259]  
Procediment 712/2012  
Jesús Lorenzo Álvarez, lletrat de l'Administració de Justícia del Jutjat de Primera Instància número 5 d'Elx i partit, faig constar que en virtut del que s'ha disposat per la resolució d'aquesta data dictada en el procediment a què es fa referència i atés que desconeix el domicili o parador actuals de Juan Bautista Catalá Martínez, de conformitat amb el que disposen a aquest efecte els articles 156.4 i 164 de la Llei 1/2000, d'Enjudiciament Civil, s'ha ordenat publicar aquest edicte en el Diari Oficial de la Comunitat Valenciana, a fi de dur a terme la diligència de notificació de la sentència. Tot seguit es fa testimoniatge de la resolució objecte de notificació:  
  
«Sentència número 311/2014  
Elx, 24 de novembre de 2014  
Sofía Gil García, jutgessa de reforç dels jutjats de primera instància d'Elx, he vist aquestes actuacions número 712/2012 sobre reclamació d'una quantitat, seguides a través dels tràmits del judici verbal entre les parts següents:  
Demandant: Gas Natural, SUR SA.  
Procuradora: Elena Medina Cuadros.  
Lletrat: Francisco García Veleras.  
Demandat: Juan Bautista Catalá Martínez, en rebel·lia processal.  
És procedent dictar aquesta sentència sobre la base dels següents:  
[...]  
Dispositiva  
Estime la demanda interposada per la procuradora Elena Medina Cuadros, en nom i representació de Gas Natural Servicios, SDF SA, contra Juan Bautista Catalá Martínez, i dispose:  
Declare la resolució del contracte de subministrament de gas subscrit per les parts per a l'habitatge situat al carrer del Tinent Ruiz, número 10, pis 6, porta 1, d'Elx.  
Autoritze l'entrada a l'habitatge de la comissió judicial amb els empleats de Gas Natural per a realitzar la lectura del comptador de gas instal·lat a l'interior de l'habitatge i perquè suspenguen el subministrament mitjançant la desconnexió i retirada del comptador.  
Condemne Juan Bautista Catalá Martínez a pagar a Gas Natural, SUR SA, la quantitat de mil vuit-cents noranta-tres euros i tretze cèntims (1.893,13 €), més la quantitat que es determine en execució de sentència i que resulte de la facturació compresa entre l'última lectura facturada i la que es derive en el moment de la desconnexió en concepte de consum de gas, lloguer de comptador i impostos establits en l'esmentat moment, sense que la quantitat total excedisca els 6.000 euros.  
El principal objecte de condemna reportarà l'interés legal computat des del dia 22 de febrer de 2012 fins a fer-ne el pagament complet.  
Amb la imposició de costes a la part demandada.  
Notifiqueu aquesta resolució a les parts i feu-los saber que aquesta resolució, d'acord amb el que disposa l'article 455.1 Llei d'Enjudiciament Civil, és ferma, i que, en contra, no s'hi pot interposar cap recurs, de conformitat amb l'article 455 de la Llei d'Enjudiciament Civil, la qual estableix que en les sentències dictades en qualsevol classe de judici, les actuacions definitives i aquelles altres que la llei expressament assenyale, seran apel·lables, a excepció de les sentències dictades en els judicis verbals per raó de la quantia quan aquesta no supere els 3.000 euros.  
Aquesta és la sentència que pronuncia, mana i firma Sofía Gil García, jutgessa de primera instància de reforç dels jutjats d'Elx».  
  
I perquè valga de notificació de la sentència de forma deguda respecte de Juan Bautista Catalá Martínez, expedisc aquest edicte.  
  
Elx, 14 de març de 2016.- El lletrat de l'Administració de Justícia: Jesús Lorenzo Álvarez.